**OPŠTINA BAR**

**SEKRETARIJAT ZA KOMUNALNO-STAMBENE POSLOVE I ZAŠTITU ŽIVOTNE SREDINE**

Na osnovu člana 25 Odluke o javnom linijskom prevozu putnika u gradskom i prigradskom saobraćaju na teritoriji opštine Bar („Sl. list Crne Gore – opštinski propisi“, br. 6/18, 13/19), Sekretarijat za komunalno-stambene poslove i zaštitu životne sredine Opštine Bar, raspisuje:

**KONKURS**

za dodijelu linija za obavljanje djelatnosti javnog linijskog prevoza putnika u gradskom i prigradskom saobraćaju na teritoriji opštine Bar:

**I PREDMET KONKURSA**

Predmet ovog konkursa je dodijela linija za prevoz putnika u gradskom i prigradskom saobraćaju, prema utvrđenom Planu linija za obavljanje djelatnosti gradskog i prigradskog prevoza putnika u javnom drumskom saobraćaju na području opštine Bar, broj 032-07-1 od 15.11.2006. godine, koji je donio Sekretarijat za građevinarstvo i komunalno-stambene poslove Opštine Bar i Odluci o izmjeni i dopuni Plana linija za obavljanje djelatnosti gradskog i prigradskog prevoza putnika u javnom drumskom saobraćaju na području opštine Bar, broj 14-341/22-343 od 02.12.2022. godine, koju je donio Sekretarijat za komunalno-stambene poslove i zaštitu životne sredine Opštine Bar, i to:

* **Linije za prevoz putnika u gradskom saobraćaju:**
* **1-A Stari Bar – Čanj**
* Dužina linije: u jednom smjeru 21,5 km, ukupno: 43 km
* Minimalni dnevni broj polazaka: 18 (u periodu od 01.06. do 30.09. minimalan broj polazaka je 33);
* Minimalni dnevni broj povrataka: 18 (u periodu od 01.06. do 30.09. minimalan dnevni broj povrataka je 33)
* **1-B Poslovni centar – Polje – Sveti Ivan – Poslovni centar**
* Dužina linije: 21,3 km,
* Minimalni dnevni broj polazaka: 4
* Kružna linija
* **1-C Bolnica – Šušanj – Stara maslina - Bolnica**
* Dužina linije: 18 km;
* Minimalni dnevni broj polazaka: 14
* Kružna linija
* **Linije za prevoz putnika u prigradskom saobraćaju:**
* **2-A Poslovni centar – Kovačevići – Poslovni centar**
* Dužina linije: u jednom smjeru: 56 km
* Minimalni dnevni broj polazaka: 4
* Kružna linija
* **2-C Poslovni centar – Tuđemili**
* Dužina linije: u jednom smjeru 11 km, ukupno 22 km
* Minimalni dnevni broj polazaka: 6
* Minimalni dnevni broj povrataka: 6
* **2-D Bar – Virpazar**
* Dužina linije: u jednom smjeru 24 km, ukupno 48 km
* Minimalni dnevni broj polazaka: 2
* Minimalni dnevni broj povrataka: 2
* **2-E Poslovni centar – Bušat (Utjeha)**
* Dužina linije: u jednom smjeru 18,5 km, ukupno 37 km
* Minimalni dnevni broj polazaka: 4 (u periodu od 01.06. do 30.09. minimalni broj polazaka je 19)
* Minimalni dnevni broj povrataka: 4 (u periodu od 01.06. do 30.09. minimalni dnevni broj povrataka je 19).
* **2-F Poslovni centar – Zupci**
* Dužina linije: u jednom smjeru 6,9 km, ukupno 13,8 km
* Minimalni dnevni broj polazaka: 2
* Minimalni dnevni broj povrataka: 2
* **2-G O.Š. „Meksiko“ – Miljanov most – O.Š. „Meksiko“**
* Dužina linije: 5 km
* Minimalni dnevni broj polazaka: 4
* Kružna linija
* Saobraćaj na liniji se obavlja za vrijeme trajanja školske godine
* **3A- Kamenički most - Ostros**
* Dužina linije: u jednom smjeru 26 km, ukupno 52 km
* Minimalni dnevni broj polazaka: 1
* Minimalni dnevni broj povrataka: 1
* Saobraćaj na liniji se obavlja dva puta sedmično (ponedjeljak i petak)

Trase linija i minimalni broj polazaka za svaku liniju su utvrđeni Planom linija za obavljanje djelatnosti gradskog i prigradskog prevoza putnika u javnom drumskom saobraćaju na području opštine Bar, koji je donio Sekretarijat za građevinarstvo i komunalno-stambene poslove, broj 032-07-1 od 15.11.2006. godine i Odlukom o izmjeni i dopuni Plana Linija za obavljanje djelatnosti gradskog i prigradskog prevoza putnika u javnom drumskom saobraćaju na području opštine Bar, broj 14-341/22-343 od 02.12.2022. godine, koju je donio Sekretarijat za komunalno-stambene poslove i zaštitu životne sredine Opštine Bar.

Izvod iz Plana linija i Odluke o izmjeni i dopuni Plana Linija za obavljanje djelatnosti gradskog i prigradskog prevoza putnika u javnom drumskom saobraćaju na području opštine Bar, zainteresovani ponuđači mogu podići u prostorijama Sekretarijata za komunalno-stambene poslove i zaštitu životne sredine Opštine Bar, svakog radnog dana u terminu od 11.00 do 14.00 h, kao i na zvaničnoj internet stranici Opštine Bar.

**II USLOVI UČEŠĆA**

Pravo učešća na Konkurs ima privredno društvo, sa svojstvom pravnog lica ili preduzetnik, registrovano za obavljanje djelatnosti javnog prevoza putnika u gradskom i prigradskom saobraćaju.

**Učesnici konkursa su dužni da uz prijavu na konkurs dostave sljedeće:**

* prijavu sa tačnim nazivom i adresom ponuđača;
* dokaz da su registrovani za obavljanje djelatnosti javnog prevoza putnika u drumskom saobraćaju;
* licencu za obavljanje djelatnosti javnog prevoza putnika u gradskom i prigradskom saobraćaju;
* izvod licence za svako vozilo kojim se planira obavljanje prevoza;
* dokaz da vozila ispunjavaju posebne tehničke i tehničko-eksploatacione uslove, izdat od strane ovlašćene institucije (potvrda o ispunjenosti posebnih tehničkih i tehničko-eksploatacionih uslova za svako vozilo);
* ovjerena fotokopija saobraćajne dozvole za svako vozilo;
* karton o periodičnom pregledu za svako vozilo;
* dokaz o posjedovanju prostora, opreme, uređaja i zaposlenih radnika mašinske i saobraćajne struke za održavanje vozila i za obavljanje dnevnih preventivnih tehničkih pregleda, odnosno da je obavljanje tih poslova putem ugovora povjereno određenom licu;
* dokaz da imaju u vlasništvu ili zakupu odgovarajući uređeni prostor za parkiranje vozila kojima se obavlja prevoz;
* uvjerenje Poreske uprave da nema neizmirenih poreskih obaveza za pravno lice;
* potvrda Privrednog suda da se protiv preduzeća ne vodi stečajni ni likvidacioni postupak;
* predlog cijena usluga prevoza po linijama (cjenovnik usluga prevoza u pet primjeraka, potpisan i ovjeren od strane prevoznika, sa naznakom iznosa za pojedinačne i mjesečne karte i predlogom popusta za određene kategorije putnika (učenici, studenti, penzioneri i invalidi));
* red vožnje po pojedinačnim linijama usklađen sa Planom linija, dostavljen u pet primjeraka (sa svim potrebnim elementima: naziv i sjedište prevoznika, broj i naziv linije, broj polazaka, trasa i dužina linije u oba smjera, naziv i redosljed stajališta u oba smjera, vremena polazaka u oba smjera (radni dani, subote, nedjelje i praznici), sezonsko odstupanje reda vožnje, vremenski period održavanja linije, režim održavanja i rok važenja reda vožnje).

Sva dokumentacija koja se predaje mora biti u originalu ili u ovjerenoj kopiji.

Ponuda mora obuhvatiti sve Planom utvrđene linije raspisane ovim konkursom i jedino kao takva će biti razmatrana.

Rok za dostavljanje ponuda je 15 dana od dana objavljivanja u dnevnom listu „Pobjeda“, zvaničnoj internet stranici Opštine Bar i na oglasnoj tabli. Ponude dospjele nakon navedenog roka biće vraćene podnosiocu ponude, dok ponude koje ne sadrže sve Planom utvrđene linije i ponude uz koje nisu priloženi traženi dokazi biće odbijene kao neispravne.

**III VRIJEME I MJESTO PODNOŠENJA PONUDA**

Ponuđači mogu dostaviti ponude svakog radnog dana od 08.30 do 14.00 h, zaključno sa 26.12.2022. godine do 12.00 h, neposrednom predajom u Građanskom birou Opštine Bar, Bulevar revolucije br.1, 85000 Bar. Javno otvaranje ponuda na koje su pozvani svi zanteresovani ponuđači biće održano dana 26.12.2022. godine u 13.00 h, u maloj Sali Skupštine Opštine Bar.

Ponude sa potrebnom dokumentacijom dostavljaju se u zapečaćenoj koverti sa naznakom *„Ne otvaraj prije zvanične sjednice komisije za otvaranje ponuda“* i sa naznakom *„Konkurs za dodjelu linija za prevoz putnika u gradskom i prigradskom saobraćaju“ – Sekretarijat za komunalno-stambene poslove i zaštitu životne sredine Opštine Bar, Bulevar revolucije 1, 85000 Bar.*

**IV VREDNOVANJE PONUDA**

Ukoliko dva ili više ponuđača ispunjavaju uslove iz Konkursa i konkurišu za dodijelu linija, Komisija će izvršiti bodovanja i najpovoljnijom ponudom će se smatrati ponuda koja ima najviše bodova prema sljedećim kriterijumima:

* **Raspoloživi kapaciteti /vozni park/:** **(25)**
* Ponuđač sa najvećim kapacitetom voznog parka – 25 bodova, a ostale ponude sa manjim kapacitetima se vrednuju u opadajućem nizu od po 4 boda.

*Minimalni raspoloživi kapacitet, sa kojim raspolaže ponuđač za prijavu na Konkursu je 15 autobusa.*

* **Cijena prevoza po pojedinačnim linijama:** **(30)**
* Najpovoljnija ponuđena cijena – 30 bodova,
* Odstupanje od najpovoljnije ponuđene cijene do 5% umanjuje se za 5 bodova;
* Odstupanje od najpovoljnije cijene od 5% do 10% umanjuje se za 8 bodova;
* Odstupanje od najpovoljnije cijene preko 10% umanjuje se za 10 bodova.
* **Starost vozila na dan dostavljanja Ponude (30)**
* Starost vozila do 5 godina – 30 bodova,
* Starost vozila od 5 do 10 godina – 25 bodova
* Starost vozila od 10 do 15 godina – 20 bodova
* Starost vozila preko 15 godina – 15 bodova
* **Reference ponuđača (15)**
* Ponuđač sa najvećim brojem dostavljenih referenci – 15 bodova, ostale ponude sa manjim brojem referenci se vrednuju u opadajućem nizu od po 3 boda. Reference moraju da se odnose na uspješno i kvalitetno izvršavanje usluga prevoza putnika u javnom linijskom gradskom i prigradskom saobraćaju.

**V ROK ZA DONOŠENJE IZVJEŠTAJA KOMISIJE**

Nakon otvaranja ponuda, a prije sačinjavanja Izvještaja sa predlogom najpovoljnijeg ponuđača za obavljanje prevoza putnika, Komisija će izvršiti vizuelni pregled vozila sa kojima ponuđač konkuriše. Nakon izvršenog vizuelnog pregleda vozila, Komisija za sprovođenje konkursa će nadležnom organu dostaviti Izvještaj sa predlogom najpovoljnijeg ponuđača za obavljanje javnog linijskog prevoza putnika u gradskom i prigradskom saobraćaju.

Sekretarijat za komunalno-stambene poslove i zaštitu životne sredine, na osnovu Predloga Komisije o najpovoljnijem ponuđaču, donosi Rješenje o dodijeli linija za prevoz putnika u linijskom gradskom i prigradskom saobraćaju, koje važi **deset (5+5) godina.**

Prevoznik je dužan da u roku od sedam (7) dana od dana prijema Rješenja o dodijeli linija za obavljanje djelatnosti javnog linijskog gradskog i prigradskog prevoza putnika, dostavi red vožnje i cjenovnik na ovjeru Sekretarijatu za komunalno-stambene poslove i zaštitu životne sredine. Ovjeren red vožnje i cjenovnik važe godinu dana.

Učesnici Konkursa će biti obaviješteni o ishodu Konkursa, a najkasnije 5 dana od dana otvaranja ponude.

*Bliže informacije zainteresovana lica mogu dobiti u prostorijama Sekretarijata za komunalno-stambene poslove i zaštitu životne sredine Opštine Bar, kancelarija broj 261, ili na kontakt tel. 030/311-561.*

**OPŠTINA BAR**

**SEKRETARIJAT ZA KOMUNALNO – STAMBENE POSLOVE I ZAŠTITU ŽIVOTNE SREDINE**